У канцы артыкулу кардынал-прэфект паставіў некаторыя з пытанняў, зададзеных айцом Бэры. На думку іерарха, яны не згубілі актуальнасці да сённяшняга дня: “Чаму вінаватыя ў гэтых злачынствах, калі паўсталі пасля вайны перад судом, былі хутка вызваленыя? Чаму забівалі жанчын і дзяцей? Чаму гінулі армяне, якія жылі на перыферыі імперыі, і не былі звязаны з незалежніцкімі арганізацыямі, якіх туркі лічылі асабліва небяспечнымі для сябе?”. Кардынал Філоні паўтарыў жаданне дамініканіна, “каб сумленне цывілізаваных народаў змагло ў адзін цудоўны дзень узяць на сябе функцыі навукова-даследчых камісій і аддаць належнае незлічоным ахвярам”.